CELEX: 62011CA0079
Language: sk
Date: 2012-07-12 00:00:00
Title: Vec C-79/11: Rozsudok Súdneho dvora (druhá komora) z  12. júla 2012 (návrh na začatie prejudiciálneho konania, ktorý podal Tribunale di Firenze — Taliansko) — trestné konanie proti Maurizio Giovanardi a i. (Policajná a súdna spolupráca v trestných veciach — Rámcové rozhodnutie 2001/220/SVV — Postavenie obetí v trestnom konaní — Smernica 2004/80/ES — Odškodňovanie obetí trestných činov — Zodpovednosť právnickej osoby — Odškodnenie v trestnom konaní)

22.9.2012   
            
            
               SK
            
            
               Úradný vestník Európskej únie
            
            
               C 287/10
            
         Rozsudok Súdneho dvora (druhá komora) z 12. júla 2012 (návrh na začatie prejudiciálneho konania, ktorý podal Tribunale di Firenze — Taliansko) — trestné konanie proti Maurizio Giovanardi a i.
   (Vec C-79/11) (1)
   
   (Policajná a súdna spolupráca v trestných veciach - Rámcové rozhodnutie 2001/220/SVV - Postavenie obetí v trestnom konaní - Smernica 2004/80/ES - Odškodňovanie obetí trestných činov - Zodpovednosť právnickej osoby - Odškodnenie v trestnom konaní)
   2012/C 287/15
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale di Firenze
   
      Účastníci trestného konania pred vnútroštátnym súdom
   
   Maurizio Giovanardi, Andrea Lastini, Filippo Ricci, Vito Piglionica, Massimiliano Pempori, Gezim Lakja, Elettrifer Srl, Rete Ferroviaria Italiana SpA
   
      Predmet veci
   
   Návrh na začatie prejudiciálneho konania — Tribunale Ordinario di Firenze — Výklad článkov 2, 3 a 8 rámcového rozhodnutia Rady 2001/220/SVV z 15. marca 2001 o postavení obetí v trestnom konaní (Ú. v. ES L 82, s. 1; Mim. vyd. 19/004, s. 72) — Výklad článku 9 smernice Rady 2004/80/ES z 29. apríla 2004 o odškodňovaní obetí trestných činov (Ú. v. EÚ L 261, s. 15; Mim. vyd. 19/007, s. 65) — Trestná zodpovednosť právnických osôb — Právo obete trestného činu na odškodnenie právnickou osobou nepriamo zodpovednou za škody v rámci trestného konania
   
      Výrok rozsudku
   
   Článok 9 ods. 1 rámcového rozhodnutia Rady 2001/220/SVV z 15. marca 2001 o postavení obetí v trestnom konaní sa má vykladať v tom zmysle, že nebráni tomu, aby v rámci systému zodpovednosti právnických osôb, akým je systém, o ktorý ide vo veci samej, obeť trestného činu nemohla požadovať v rámci trestného konania od právnickej osoby, ktorá sa dopustila správneho priestupku, náhradu škody spôsobenej priamo uvedeným trestným činom.
   
      (1)  Ú. v. EÚ C 120, 16.4.2011.